**Újszerű fogalmak: belső felmondás (Innere Kündigung, mobbing)**

A belső felmondás viszonylag új fogalom a munka világában. A személyügy, a szervezetpszihológia és a munkaszociológia tudományai egyaránt alkalmazzák, ha a munkavégzéshez kapcsolódó hiányos motivációt vagy éppen az elvégzett munka egészen a lehetséges szintig történő minimalizálását tapasztalhatjuk. Ilyenkor nem a hivatalos munkaszerződés, hanem a „lélektani szerződés” felmondásáról van szó. A belső felmondást egy álcázott szervezeti konfliktusként kell értelmezni, amely egy tiltakozási forma az érvényes előírások ellen.

**A belső felmondás lehetséges okai**

A kiváltó tényezők tudatos, illetve tudat alatti folyamatok is lehetnek:

* Nem teljesülnek a munkahellyel szemben támasztott elvárások (változnak az előmeneteli esélyek, hiányzik az elismerés, gyenge a fizetés)
* Nem kielégítő a tevékenység és értelmetlennek tűnik (csak rutinszerű feladatokat kell teljesíteni).
* autoriter és hierarchikus vezetési stílus,
* jelentős eltérés a vezetők beosztottakkal szembeni elvárásai és az ehhez mérten joggal elvárható példamutató viselkedése között.
* Összeütközések a vezetőkkel, amelyeket az érintett vesztesként él meg,
* Összeütközések a [kollégákkal](https://de.wikipedia.org/wiki/Kollege) (állandósuló [mobbing](https://de.wikipedia.org/wiki/Mobbing));
* Önkényes és jogtalan beavatkozások a munkavállaló feladatkörébe.
* Más munkavállalók belső felmondásának mintaként való alkalmazása („ha ő nem úgy csinálja, akkor én sem),
* A szervezetnek vagy a munka profiljának olyan változásai, amelyek nem elfogadhatóak, sőt az eddigi munkahelyi légkör veszélyeztetéseként foghatók fel.
* Túlzott és önkényes ellenőrzések, úgynevezett állandó megfigyelés,
* A munkaadó elégedetlensége, amely abból hibás elképzelésből ered, hogy mindenkinek az ő személyiségjegyeivel és teljesítő képességével kellene rendelkeznie.
* A munkavégzés és a családi élet és szabadidős tevékenység közötti tudatos különbség tétel, távolságtartás. (A munka csak a pénzkereset szükséges eszköze.)
* Tipikus jelenség a nyugdíjazás fázisa előtti átmenet során.

A jelenséget gyakran nevezik a lélektani szerződés megszakításának is.

**A mobbing** azonos jelentésű a „munkahelyi pszichoterrorral, amelynek az a célja, hogy az érintettet kiszekálja a munkaszervezetből. Egy másik jelentés szerint a mobbing egy ember állandó ismétlődő, szinte szabályszerű bosszantása és zaklatása, gyötrése, lelki megsebzése. Mindez előfordulhat az iskolában, a munkahelyen, a sportegyesületben, öregek otthonában börtönben sőt már az interneten is.

Tipikus mobbing megnyilvánulások a valótlanságok tényként való terjesztése az elvégezhetetlen munkafeladatok kiadása, az erőszakkal történő fenyegetés, a kiközösítés és a munka állandó kritizálása